Cæcilie Rueløkke Christoffersen

Cæcilie Rueløkke Christoffersen (født 24. maj 1992) er en dansk landsholdsrytter, der er verdensmester i mountainbike-orientering (MTBO).

Cæcilie Rueløkke Christoffersen, der primært kører MTBO, vandt sin første internationale medalje i MTBO som 20-årig – det blev til en sølvmedalje ved juniorverdensmesterskabet (JWMTBOC) i Ungarn (2012).

Siden har Cæcilie Ruelykke Christoffersen vundet VM-sølv og VM-guld i stafet samt to bronzemedaljer ved EM i stafet.

Hun har herudover vundet guld ved fire danmarksmesterskaber i MTBO.  

I MTBO er Cæcilie Rueløkke Christoffersens særlige styrker stabilitet og vedholdenhed.

Karriere 
Cæcilie Rueløkke Christoffersen fik debut på MTBO-landsholdet i Italien i 2011, hvor det bl.a. blev til en 4. plads i junior-stafetten.
Cæcilie Rueløkke Christoffersen cykler MTBO for OK ØST Birkerød. Hun kører kører herudover mountainbike for Dansk Mountainbike Klub (DMK).
Ved siden af den sportslige karriere har hun taget en Bacelor i Idræt (2015), sidefag i matematik og er Kandidat i Human fysiologi ved Københavns Universitet (2017).

Resultater i MTBO

VM i MTBO 
Cæcilie Rueløkke Christoffersen har som første-rytter på kvinde-stafetten vundet guld ved VM i Finland (2021) og sølv ved VM i Sverige (2022). Begge gange var det sammen med Nikoline Splittorff og Camilla Søgaard.

EM i MTBO 
Cæcilie Rueløkke Christoffersen har to gange vundet bronze på kvinde-stafetten: Ved EM i Frankrig (2017) og i Portugal (2014). Begge gange var det sammen med Nina Hoffmann og Camilla Søgaard.

DM og andre mesterskaber i MTBO 
Danske mesterskaber Cæcilie Rueløkke Christoffersen har fire gange vundet guld og en stribe af sølvmedaljer ved Danmarksmesterskaberne (DM) i MTBO. 
I 2023 vandt Cæcilie Rueløkke Christoffersen guld ved DM på lang-distancen og sølv på sprint-distancen.

I 2022 vandt hun guld på både lang-distancen og sprint-distancen, mens det blev til sølv på mellem-distancen. 

I 2021 vandt Cæcilie Rueløkke Christoffersen guld på mellem-distancen, sølv på sprint-distancen 
og bronze på lang-distancen. 

Der blev ikke afholdt DM i MTBO i 2020 grundet COVID19. 

I perioden 2016-2019 har Cæcilie Rueløkke Christoffersen vundet sølv i samtlige afholdte individuelle discipliner på lang-distancen og mellem-distancen i MTBO – dog bortset fra bronze ved DM på mellem-distancen i 2016.

Andre mesterskaber I 2023 blev Cæcilie Rueløkke Christoffersen den samlede vinder af det tjekkiske MTBO 5-dages løb, idet hun både vandt lang-distancen og massestarten (i øvrigt i samme tid som den danske landsholdsrytter Nikoline Splittorff) samt blev nr. 2 i det femte løb med delvis valgfri rækkefølge af posterne og nr. 3 på sprint-distancen. 
Cæcilie Rueløkke Christoffersen vandt ligeledes lang-distancen ved det tjekkiske MTBO 5-dages løb i 2021 og blev nr. 2 på mellem-distancen.

I 2021 vandt Cæcilie Rueløkke Christoffersen både lang-distancen
og sprint-distancen
ved de østrigske MTBO-dage. I 2017 blev Cæcilie Rueløkke Christoffersen både nr. 1 ved det tyske MTBO-mesterskab
og i den tyske MTBO-Cup.

Medaljeoversigt ved danske mesterskaber

Samlet set er det blevet til fire guldmedaljer, ti sølvmedaljer og tre bronzemedaljer ved de danske mesterskaber i MTBO. 

2023
 , Lang – Marbæk
 , Sprint – Kolding Syd

2022
 , Lang (Store Dyrehave)
 , Sprint (Hillerød Rådhus)
 , Mellem (Gribskov Vest )

2021
 , Mellem (Grenaa Plantage)
 , Sprint (Grenaa By)
 , Lang (Fussingø/Ålum)

2019
 , Lang (Tisvildehegn)
 , Mellem (Hedeland)

2018
 , Lang (Stendal Ulvedal)
 , Mellem (Houlkær Broddingbjerg)

2017
 , Lang (Stensbæk)
 , Mellem (Kolding)

2016
 , Lang (Fussingø)
 , Mellem (Haunstrup)

2015
 , Lang (Hvalsøskovene)

I 2012 vandt Cæcilie Rueløkke Christoffersen sølv på lang-distancen for junior-ryttere.

Andre udmærkelser 

I 2017 modtog Cæcilie Rueløkke Christoffersen pokalen som Årets MTBO-rytter i O.K. ØST Birkerød, mens medlemmerne af Dansk Orienterings-Forbund valgte Cæcilie Rueløkke Christoffersen til årets MTBO-rytter i 2012.
I 2016 tildelte Dansk Orienterings-Forbunds Venner Cæcilie Rueløkke Christoffersen et træningslegat,

Referencer

Eksterne henvisninger 
 Cæcilie Rueløkke Christoffersens profil i MTBO – International Orienteering Federation (på engelsk)

Mountainbike-orienteringsryttere fra Danmark
Kvindelige cykelryttere fra Danmark
Verdensmestre i mountainbike-orientering